สวัสดีค่ะ อยากตะสอบถามว่าหนูท้องเสียติดกันนานหลายสัปดาห์เเล้วค่ะ เเต่ท้องเสียวันละครั้งๆ เเต่เป็นทุกวันหลายสัปดาห์เเล้ว จากเเต่ก่อนที่ท้องเสียตอนนี้ถ่ายออกมาเป็นน้ำเลยค่ะ เคยกินยาธาตุ กินยาเเล้วก็ยังไม่หายเลยค่ะ มันจะเป็นอะไรมากไหมคะคุณ
สวัสดีค่ะ โดยปกติ โรคท้องเสียหรือโรคอุจจาระร่วง หมายถึง การถ่ายอุจจาระเหลวเกิน 3 ครั้งขึ้นไป หรือถ่ายเหลวเป็นน้ำเกินกว่า 1 ครั้ง หรือถ่ายเป็นมูกเลือด 1 ครั้งในหนึ่งวัน และอาจมีอาการอื่นร่วมด้วย เช่น ปวดท้อง ท้องอืด คลื่นไส้ อาเจียน อ่อนเพลีย มีไข้ เป็นต้นดังนั้น หากถ่ายเหลวหรือถ่ายเป็นน้ำแค่วันละ 1 ครั้ง ก็ยังไม่เข้าข่ายการเป็นโรคท้องเสียค่ะแต่หากมีวันที่ถ่ายเป็นน้ำมากกว่า 1 ครั้ง ก็อาจเข้าข่ายการเป็นโรคท้องเสียได้ โดยหากมีอาการต่อเนื่องนาน 2-4 สัปดาห์ หรือมากกว่านั้น ก็จะถือเป็นอาการท้องเสียเรื้อรัง ซึ่งสาเหตุได้แก่- การติดเชื้อปรสิตหรือพยาธิบางชนิด- เป็นโรคลำไส้แปรปรวน แต่มักมีอาการไม่สบายท้องร่วมด้วย เช่น แน่นท้อง ท้องอืด ท้องเฟ้อ มีแก๊สในท้องมาก ปวดท้องมากหลังทานอาหาร และอาการจะดีขึ้นหลังการขับถ่าย เป็นต้น- กระเพาะอาหารอักเสบ น้ำย่อยและกรดที่มาก อาจไหลลงสู่ลำไส้ และกระตุ้นให้มีการถ่ายบ่อย ถ่ายเหลวได้- การทานยาระบาย หรืออาหารเสริมลดน้ำหนัก- ผลข้างเคียงจากการทานยาบางชนิด เช่น ยาลดกรดยูริค ยาปฏิชีวนะ เป็นต้น- ลำไส้ขาดน้ำย่อยเอนไซม์บางชนิด เช่น แลคเตส แล้วได้ทานอาหารที่มีแลกโตสเข้าไป เช่น นมวัว ผลิตกภัณฑ์ต่างๆ จากนมวัว เป็นต้น- มีภาวะไทรอยด์ฮอร์โมนเป็นพิษ- การได้รับยาเคมีบำบัดหรือรังสีรักษา- เคยผ่าตัดลำไส้หรือถุงน้ำดี- ติดเชื้อ HIVเป็นต้นในเบื้องต้น หากยังถ่ายแค่วันละ 1 ครั้ง และยังไม่มีอาการผิดปกติอื่นๆ เช่น ปวดท้อง ท้องอืด มีไข้ เป็นต้น ก็อาจดูแลตนเองไปก่อน ได้แก่ การเลือกทานอาหารที่ปรุงสุกใหม่ ไม่ทานอาหารรสจัด ไม่ทานเผ็ด งดการทานอาหารเสริมและสมุนไพรต่างๆ และอาจงดการดื่มนมวัว และผลิตภัณฑ์จากนมวัวไปก่อน เช่น เนย ชีส ขนมต่างๆ ที่มีนมและเนย เป็นต้น ส่วนการทานยาธาตุ หากทานแล้วอาการถ่ายเป็นน้ำไม่หายไป ก็ไม่ควรทานต่อค่ะหากยังคงถ่ายเป็นน้ำอีกทุกวัน หรือมีอาการผิดปกติอื่นๆ ก็ควรไปพบแพทย์เพื่อตรวจหาสาเหตุและรักษาค่ะ